कोरोना व्हायरसमुळे फुफ्फुसांची कार्यक्षमता कमी होते. त्यामुळे रुग्णांना ऑक्सिजन दिला जातो. महाराष्ट्रातील सरकारी, खासगी आणि जंबो रुग्णालयात आजमितीला हजारो कोरोनाग्रस्त रुग्ण ऑक्सिजनवर आहेत. 

रुग्णालयात ऑक्सिजनचा तुटवडा

राज्यातील कोरोनाग्रस्तांची संख्या आता 10 लाखांपार पोहोचली आहे. महाराष्ट्र हळूहळू अनलॉक होत असल्याने गेल्या 15 दिवसात कोरोनाग्रस्तांच्या संख्येत 2.5 लाखांनी वाढ झालीये. रुग्णांच्या वाढत्या संख्येमुळे ऑक्सिजनची मागणी वाढली आहे. त्यातच राज्यात ऑक्सिजनचा तुटवडा असल्याच्या तक्रारी येवू लागल्या आहेत.

डोंबिवलीत वैद्यकीय सेवा देणारे 'आस्था' रुग्णालयाचे डॉ. मंगेश पाटे यांची परिस्थिती काही वेगळी नाही. डॉ. पाटे यांना देखील गेल्या काही दिवसांपासून ऑक्सिजनच्या तुटवडा भासत आहे. 

बीबीसीशी बोलताना डॉ. पाटेंनी सांगितलं, "रुग्णांना ऑक्सिजन मिळतो का नाही? याची चिंता सतत असते. रुग्णांना ऑक्सिजन पुरवणं म्हणजे तारेवरची कसरत झाली आहे. काहीवेळा रुग्ण ऑक्सिजनसाठी अक्षरक्षा: पाया पडायला लागतात. ऑक्सिजनसाठी ऑर्डर दिल्यानंतर कधीकधी 8 दिवसांनीही ऑक्सिजन मिळतो. राज्यातील परिस्थिती अत्यंत भयानक झा... आणखी 4000 वर्णांसाठी लेख सुरू ठेवा:
लीये." 

इंडियन मेडिकल असोसिएशनच्या हॉस्पिटल बोर्डचे अध्यक्ष असलेले डॉ. पाटे पुढे म्हणतात,  "सरकार डॉक्टरांना धमक्या देतं. कोव्हिड-19 रुग्णांवर उपचारांसाठी दबाव आणतं. पण, रुग्णांचा जीव वाचवणारा ऑक्सिजन योग्य प्रमाणात उपलब्ध होईल यासाठी सरकारने काय उपाययोजना केल्या? छोट्या रुग्णालयांकडे सरकार का दुर्लक्ष करतं? काहीवेळी मी स्वत: ट्रक घेऊन ऑक्सिजन आणण्यासाठी गेलो आहे. यावर सरकार काही ठोस उपाययोजना करणार का नाही?" 

केवळ पुण्या-मुंबईतच नाही, सगळीकडेच सारखी परिस्थिती

फक्त पुणे, मुंबई महानगर प्राधिकरच नाही तर उत्तर महाराष्ट्रातही ऑक्सिजनचा तुटवडा मोठ्या प्रमाणावर दिसून येत आहे. याबाबत बीबीसीशी बोलताना इंडियन मेडिकल असोसिएशनचे माजी अध्यक्ष आणि धुळे जिल्ह्यात वैद्यकीय सेवा पुरवणारे डॉ. रवी वानखेडकर सांगतात, "ऑक्सिजनची समस्या खूप गंभीर बनू लागली आहे. येत्या काही दिवसात रुग्णांची संख्या वाढली तर ही परिस्थिती आणखी गंभीर बनेल. ऑक्सिजनचा माल येत नाहीये. 300 रूपयांना मिळणाऱ्या सिलेंडरची किंमत आता 450 रूपयांपर्यंत पोहोचली आहे. सरकारी रुग्णालय असो किंवा खासगी, लिक्विड ऑक्सिजन कुठेच उपलब्ध नाही." 

धुळे जिल्ह्यात सद्य स्थितीत 250 ते 300 कोरोनाग्रस्त रुग्ण ऑक्सिजनवर उपचार घेत आहेत, तर 45 रुग्ण व्हॅन्टिलेटरवर आहेत अशी माहिती डॉ. वानखेडकर यांनी दिली.

"मुंबई पुण्याकडच्या सरकारी रुग्णालयात लिक्विड ऑक्सिजन प्लांट आहेत. पण, धुळे-जळगाव सारख्या जिल्ह्यात ऑक्सिजन प्लांट नाहीत. ऑक्सिजनची गुणवत्ता आणि प्रमाण यांच्यावर अंकुश कोण ठेवणार? सरकारने आता इतर जिल्ह्यांकडे लक्ष देणं गरजेचं आहे," असं डॉ. वानखेडकर पुढे म्हणतात. 

याबाबत चाकणच्या गोळुके रुग्णालयाचे डॉ. विजय गोकुळे म्हणतात, "रुग्णालयाकडे ऑक्सिजन सिलेंडर नसले, तर  सिलेंडर  उत्पादकांकडून घ्यावे लागतात. पण, अचानक वाढलेल्या मागणीमुळे उत्पादकांकडे सिलेंडर कमी संख्येने उपलब्ध आहेत. कोव्हिडमुक्त झालेल्या काही रुग्णांना डॉक्टर घरी ऑक्सिजन घेण्यास सांगतात. त्यामुळे घरी ऑक्सिजन वापरणाऱ्यांची संख्या देखील वाढली आहे. 

राज्यातील ऑक्सिजनची गरज आणि पुरवठा

ऑक्सिजनच्या भेडसावणाऱ्या समस्येवर तोडगा काढण्यासाठी अन्न व औषध प्रशासनाने शुक्रवारी (11 सप्टेंबर) ऑक्सिजन उत्पादकांची बैठक घेतली. या बैठकीत उत्पादकांना उत्पादन वाढवण्याची सूचना करण्यात आली. 

FDA अधिकाऱ्यांच्या माहितीनुसार,

याबाबत बीबीसीशी...